text: 10 Pablo nirqa: "Adannejta tukuy wañorqanku", nispa (1 Corintios 15:22). Chayrayku kacharichinawanchikpaqqa, Adanjina mana juchayuq runa wañunan karqa (Romanos 5:14). Arí, Diospa justicianmanjina ruwakunanpaqqa, mana juchayuq runalla, "tucuypaj uj librana precio kananpaj" kawsayninta quyta atirqa. Chay runataq mana Adanpa mirayninmanta kayta atirqachu (1 Timoteo 2:6, Mosoj Testamento, 1956). Imaptinchus may chhika runas wañuspapis, ni juk runatapis wañuymanta kacharichinkumanchu. Apóstol Pablo sutʼincharqa: "Uj runanejta jucha kay pachaman yaykumorqa, jucharaykutaj wañuypis tiyan", nispa (Romanos 5:12). "Imaynatachus wañuy rikhurimorqa uj runanejta", Diosqa "uj runanejllatataj" tukuy runasta kacharichirqa (1 Corintios 15:21). ¿Imaynamantá?